OpenLLM-France/wikimedia huggingface dataset:
# Coxcomb (Florence Nightingale)

Coxcomb izeneko diagrama Florence Nightingalek, erizaintzaren aitzindaritzat jotzen denak, 1859 urtean argitaratu zuen datu-diagramari emandako izena da, lehen aldiz eratutako azalera polarreko diagramatzat jotzen dena eta datuen irudikapenaren historian mugarri garrantzitsutzat jotzen dena. Diagraman 1854ko apiriletik 1856ko martxora bitartean Britainiar Armadaren baitan Krimeako Gerran izandako heriotzen bilakaera eta horien kausak agertzen ditu, hiru sailetan banaturik: infekzio-gaixotasunak, zauriak eta bestelako kausak. Diagraman infekzio-gaixotasunen pisu nabarmena azalerazten da, gerrak eragindako kausen gainetik. Horren bitartez, gerran higienearen eta osasun-arreta zorrotzaren beharra nabarmendu nahi zuen, infekzioek eragindako heriotzak murrizteko. Diagramak Diagram of the causes of mortality in the East (euskaraz, Ekialdeko hilkortasunaren kausen diagrama) izenburua darama eta A contribution to the sanitary history of the British army during the late war with Russia liburuskan (euskaraz, Britainiar Armadaren osasun-historiari ekarpena Errusiaren aurkako azken gerran) agertzen da.
Azalera polarreko lehen diagramatzat jotzen bada ere, frogatu da diagramako sektoreko azalerak ez baizik eta horien luzerak direla datuak irudikatzen dituztenak. Horrela, heriotzetan infezkio-gaixotasunek duten pisua artifizialki nabarmentzen da, luzeratik azalerara efektu bisuala askoz ere handiagoa baita.

## Datuak

          Hilabetea Soldadu kopurua Heriotzak Heriotza-tasak (milako) Infekzio-gaixotasunak Zauriak Beste kausak Infekzio-gaixotasunak Zauriak Beste kausak Apirila 1854 8571 1 0 5 1.4 0 7.0 Maiatza 1854 23333 12 0 9 6.2 0 4.6 Ekaina 1854 28333 11 0 6 4.7 0 2.5 Uztaila 1854 28722 359 0 23 150.0 0 9.6 Abuztua 1854 30246 828 1 30 328.5 0.4 11.9 Iraila 1854 30290 788 81 70 312.2 32.1 27.7 Urria 1854 30643 503 132 128 197.0 51.7 50.1 Azaroa 1854 29736 844 287 106 340.6 115.8 42.8 Abendua 1854 32779 1725 114 131 631.5 41.7 48.0 Urtarrila 1855 32393 2761 83 324 1022.8 30.7 120.0 Otsaila 1855 30919 2120 42 361 822.8 16.3 140.1 Martxoa 1855 30107 1205 32 172 480.3 12.8 68.6 Apirila 1855 32252 477 48 57 177.5 17.9 21.2 Maiatza 1855 35473 508 49 37 171.8 16.6 12.5 Ekaina 1855 38863 802 209 31 247.6 64.5 9.6 Uztaila 1855 42647 382 134 33 107.5 37.7 9.3 Abuztua 1855 44614 483 164 25 129.9 44.1 6.7 Iraila 1855 47751 189 276 20 47.5 69.4 5.0 Urria 1855 46852 128 53 18 32.8 13.6 4.6 Azaroa 1855 37853 178 33 32 56.4 10.5 10.1 Abendua 1855 43217 91 18 28 25.3 5.0 7.8 Urtarrila 1856 44212 42 2 48 11.4 0.5 13.0 Otsaila 1856 43485 24 0 19 6.6 0 5.2 Martxoa 1856 46140 15 0 35 3.9 0 9.1

## Kanpo estekak

* Datuak: Q12255968
* Multimedia: Coxcomb (Florence Nightingale) / Q12255968
# Coworking

Coworking enpresa txikiek, ekintzaileek edo euren kabuz lan egiten duten langileek partekatzen duten lekua da. Bakoitzak bere proiektuak modu aske batean garatzen ditu, baina gune horretan elkarlana ere bultzatzen da. Gero eta hedatuago dago, izan ere, lan egiteko beste modu bat biltzen du.

## Erreferentziak

* ↑ Lander Muñagorri Garmendia, ««'Coworking'-ak lehia elkarlan bihurtzen du; hori da aldea»», Berria, 2015-01-08

## Kanpo estekak

* Datuak: Q869457
* Multimedia: Coworking / Q869457
# Cox

Cox leku ezberdinen izena da:
* Cox (Alacant), Valentziako Erkidegoko udalerria da
* Cox (Garona Garaia), Okzitaniako udalerri bat da.
# Coxcatlán (udalerria)

Coxcatlán Mexikoko udalerri bat da. Puebla estatuan kokatua dago. 2010ean 19.639 biztanle zituen 247,68 km²ko azaleran. Herriburua [[Coxcatlán (Coxcatlán)|Coxcatlán]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q8351454
* Multimedia: Coxcatlán Municipality / Q8351454
# Cowpens (Hego Carolina)

Cowpens Ameriketako Estatu Batuetako inkorporatutako herri bat da. Spartanburg konderrian dago, Hego Carolina estatuan. 2.023 biztanle ditu, 6,106578 kilometro koadroko azaleran banatuta.

## Ikus, gainera

* Spartanburg konderrian

## Kanpo estekak

* Datuak: Q1138234
# Cox's Bazar

Cox's Bazar bengaleraz: কক্সবাজার Bangladesheko hego-ekialdearen hiria, arrantza-portua eta leku turistikoa da. Barrutiko egoitza da baita ere. Chittagong hiritik 152 kilometrotara dago. Hiriak 23,4 km2ko azalera du, 27 mahalla eta 9 auzo ditu. 2011an 265.500 biztanle zituen.

## Toponimoa

Hiriaren izena Hiram Cox kapitainarengandik datorkio. Lehen hiriaren izena Palongkee zen; Panowa ere beste izen zaharra zen, literalki "lore horia" bezala itzultzen dena. Beste izen zahar bat "Palongkee" zen. . Cox Ekialdeko Indietako Britainiar Konpainiaren partaidea zen. Hiriaren superintendente izendatu zuten Warren Hastings Bengalako gobernadorea izendatu zutenean. Cox Rakhinetik iheslariei lagundu zien, lurraldean kokalekuak sortuz.

## Hondartza

Mundu osoan ezaguna da, munduko luzeena baita. 120 km. ditu. Dena dela, kostalde honetan arrisku ugari daude, esaterako marrazoak.

## Arriskuak

Bangladeshko kostaldean aldizka zikloi tropikalak eta luiziak gertatzen dira. Cox's Bazar eremua arrisku handiko eremuan dago metro bat baino gehiago igotzen baitiren mareek. Erradiazio tasak batez bestekoa baino altuagoak dira, bestetik. Eltxoek kutsatutako gaixotasun ugari daude eskualdean.

## Iruditegia

* Hiriaren ikuspegia.
* Hondartza, munduko luzeena.

## Erreferentziak

* ↑ https://www.britannica.com/place/Coxs-Bazar
* ↑ https://academic.oup.com/rpd/article-abstract/18/1/39/1598711

## Kanpo estekak

* Datuak: Q949746
* Multimedia: Cox's Bazar / Q949746
# Cox (Alacant)

Cox (valentzieraz Coix) Valentziako Erkidegoko udalerria da, Baix Segura/Vega Baja eskualdean eta Alacanteko probintzian kokatua.
2009ko urtarrilaren 1eko erroldaren arabera 6.826 biztanle zituen.

## Ikus, gainera

* Alacanteko udalerrien zerrenda

## Kanpo estekak

* (Katalanez) Udalaren webgunea.
* Datuak: Q1640230
* Multimedia: Cox, Alicante / Q1640230
# Cox Creek udalerria, Clayton konderria (Iowa)

Cox Creek udalerria Ameriketako Estatu Batuetako Iowa estatuko udalerri bat da, Clayton konderrian. Azken zentsuaren arabera 345 biztanle zituen, 36.79 milia karratu (95.3 km$^2$) eremuan.

## Ekonomia

2020ko zentsuaren arabera, Cox Creek udalerriak 73 etxebizitza zeuden. Per capita diru-sarrerak 29.733 estatubatuar dolar ziren.

## Kanpo estekak

* Datuak: Q609558
# Coltău

Coltău Errumaniako udalerri bat da, Maramureș konderrian. 3.106 biztanle ditu, 12,95 kilometro koadroko azaleran banatuta.

## Herriak

Udalerrian honako herriak daude:
Coltău $^{(en)}$ Cătălina $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q12111802
# Coltricia cinnamomea

Coltricia cinnamomea Hymenochaetaceae familiako onddo espezie bat da.

## Deskribapena

Kapela: 2 eta 3 cm bitarteko diametrokoa, pixka bat suberosoa, biguna, lau-hondoratua, ia inbutu itxurakoa, tomentuduna, gero ilegabea, distiratsua, kanela kolore bizikoa, eremu zentrokide ilunekin, iheskorrak, amaieran lehoi kolore bakarrarekin eta eremu zirkular gabe; ertza askotan zintekin.
Poroak: Nahiko handi samarrak, pentagonalak edo hexagonalak, kanela ilun kolorekoak, lehorrean lehoi kolorekoak.
Hanka: 3 eta 4 cm bitarteko garaierakoa eta 0,3 eta 0,5 cm bitarteko diametrokoa, erdian, barrubetea, tomentuduna, oinarrira mehetua, batzuetan tuberosoa ere bai, kapelaren kolorekoa.
Haragia: Kolore berekoa. KOH erreaktiboarekin berehala beltza.
Etimologia: Coltricia terminoak aulkiari, jarlekuari dagokio. Cinnamomea epitetoa grezieratik dator, kanela esan nahi duen “kinnamomon” hitzetik. Bere koloreagatik.

## Jangarritasuna

Ez da jangarria.

### Nahasketa arriskua

Coltricia perennis antzekoa da, baina handiagoa da eta kolore motelagoak ditu.

## Sasoia eta lekua

Isolatuta edo gutxitan soropildua, hostozabalen eta koniferoen basoetako lurzoru goroldiotsuetan.

### Banaketa eremua

Kanada, Ameriketako Estatu Batuak, Mexiko, Erdialdeko Amerika, Kolonbia, Venezuela, Brasil, Europa, Kanariak, Errusia, Himalaiako eremua, Txina, Hego Korea, Japonia, Vietnam, Indonesia, Australia, Zeelanda Berria, Seychelleak, Zimbabwe, Mayotte, Kenya, Uganda, Tanzania, Kongoko Errepublika Demokratikoa, Nigeria, Côte d'Ivoire.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 483 or. ISBN 84-282-0253-6 (T.I). ISBN: 84-282-0538-8 (O.C.)..
* ↑ (Gaztelaniaz) Velazquez Vergara José Ignacio, Suarez Gil Angela. (2009). Catalogo micológico. Banco de setas.
* ↑ Coltricia cinnamomea: GBIF—the Global Biodiversity Information Facility.

## Kanpo estekak

* Datuak: Q10543298
* Multimedia: Coltricia cinnamomea / Q10543298
# Colturano

Colturano Italiako udalerri bat da. Milango probintzian kokatuta dago, Lombardia eskualdean. 2.052 biztanle ditu, 4,16 kilometro koadroko azaleran banatuta.

## Mugakideak

Colturanok honako udalerri hauekin egiten du muga:
Dresano Mediglia Melegnano San Giuliano Milanese Tribiano Vizzolo Predabissi

## Kanpo estekak

* Datuak: Q42414
* Multimedia: Colturano / Q42414
# Colton Iverson

Colton Iverson (Aberdeen, Hego Dakota, 1989ko ekainaren 29a) estatubatuar saskibaloi jokalari profesionala da. 2,13 metro neurtzen du eta hegaleko pibot postuan jokatzen du. NBAn eta Turkiako Besiktas klubean aritu ondoren, 2014ko abuztuan Saski Baskoniak fitxatu zuen.

## Kanpo estekak

* http://espn.go.com/mens-college-basketball/player/_/id/41566/colton-iverson
* http://espn.go.com/nba/player/_/id/2326369/colton-iverson
* https://web.archive.org/web/20150721010641/http://www.kktv.com/sports/headlines/CSUs-Iverson-earns-honorable-mention-All-America-nod--200981261.html
* http://www.nba.com/celtics/news/press_release/062813-celtics-acquire-olynyk-iverson
* http://baloncesto.as.com/baloncesto/2014/08/12/acb/1407846380_039586.html
* Datuak: Q13563911
* Multimedia: Colton Iverson / Q13563911
# Danbolin aldizkaria

Danbolin aldizkaria Zestoako herri aldizkaria da. Hilabetero argitaratzen da eta Topagunea Euskara Elkarteen Federazioko bazkide da.
2005eko maiatzean, aldizkariaren 50. zenbakia kaleratzean, ospakizuna egin zuten Zestoarrekin.

## Ikus, gainera

* Euskarazko aldizkarien zerrenda

## Kanpo estekak

* Danbolin aldizkariaren bertsio elektronikoa.
* Datuak: Q12256074
# Danbaita

Danbaita mineral bat da.

## Ezaugarriak

Danbaita elementu kimiko mineralaren formula kimikoa hau da: ${\ce {CuZn2}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 4 da.

## Erreferentziak

* 1 2 (Ingelesez) «Danbaite: Mineral information, data and localities.» www.mindat.org (Noiz kontsultatua: 12-05-2019).

## Kanpo estekak

* Datuak: Q1159281
* Multimedia: Danbaite / Q1159281
# Danbolin (gaztainak erretzeko tresna)

Danbolina gaztainak erretzeko tresna bat da, forma zilindrikokoa eta txapaz egina, tarte erregularretan zulo txikiekin eta birak emateko kirten bat duena. Gaztainak erretzeko, tapa batetik gaztainak sartu eta danbolina su gainean jartzen da eta aldiro bueltak eman. Maiz, danbolin gisa garbigailuen arropa-ontzi zilindrikoak erabiltzen dira, propio egindako danbolinak bezalaxe, zulotxoak tarte erregularretan baitituzte.

## Kanpo estekak

* Datuak: Q16516833
# Danaë (Artemisia Gentileschi)

Danaë Artemisia Gentileschi artista barroko italiarraren pintura da, Danae pertsonaia mitologiko greziarraren istorioa marrazten duena. Ikusgai dago San Luis hiriko Arte Museoan (AEB).

## Ikonografia

Danae lotan zela Zeusek beretzat hartu zuen, urrezko euri batez haurdun utziz. Batzuentzat irudi erotiko izan dena zenbait errepresentaziotan, emakumeekiko bortizkeriaren naturalizazioa ere bada mitoak erakusten duena, lo zegoena bortxatzea baita azkenean Zeusek egin zuena.
Gentileschiren intepretazioak bortxaketarekiko erresistentzia aditzera ematen duela uste dute aditu batzuek, ikus eskuineko ukabil hertsia eta iztarrak indarrez itxiak baita ere. Artemisia Gentischik gaztetan jasandako bortxaketaren gomuta egon daiteke hemen, biktimizatutako emakumeenganako sinpatia zuelako adierazpen bat, beste margolan batzuetan ere igar daitekeena.
Danaeren irudi biluzia oihal laberatseko ohean ageri da, gune ilun batean. Hondoan kandela zuri bati eusten dion zerbitzariak urrezko txanponak jasotzen ditu bere soinekoarekin. Pose eta diseinua Artemisiak aurrez egin zuen Kleopatraren margolan oinarritzen dira. 1986an egindako garbiketak berniz zaharra kendu eta zerbitzariaren jantziaren kolore bizigarriak berritu zituen.
Gentileschiren beste margo batzuekin alderatzeko:
* Susana eta agureak, emakume jazarriarekiko enpatia.
* Kleopatra, aurrekari bat.

## Erreferentziak

* ↑ St Louis Art Museum. .
* 1 2 Zarucchi, Jeanne Morgan. (January 1, 1998). «The Gentileschi "Danaë": A Narrative of Rape» Woman's Art Journal 19 (2): 13–16. doi:10.2307/1358400..
* ↑ Barcenilla, Haizea. (2023-06-05). «Bortxaketa ederra» Berria (Noiz kontsultatua: 2023-06-16).

## Kanpo estekak

* Datuak: Q3701418
* Multimedia: Danae by Artemisia Gentileschi / Q3701418
# Danaë (Rembrandt)

Danaë Rembrandt margolari herbeheretarrek 1636an egindako olioa oihala gaineko margolan ospetsua da. Bere obran oso lan berezia da zeren eta eszena mitologikoak ez ziren haren espezialitatea (bizitza osoan hamar bat egingo zituen), beraz nahiko arraroa da hau. Sinatuta eta datatuta dago horrela: "Remb (...) F 1 (...) 6.". 1985an eraso larria pairatu zuen.

## Gai mitologikoa

Antzinako Greziaren mitologiaren arabera, Akrisiok semeak nahi zituen baina ez zuen lortzen. Egoera aldatzeko konponbide baten bila orakulu batengana joan zen eta hark zera esan zion: Lurraren amaiera joateko eta han bere alabaren semeak hilko zuela. Iragarpena bete ez zedin Akrisiok Danae dorre batean (beste bertsioen arabera, leize batean) entzerratu egin zuen, horrela haurdun gelditzeko aukera sahiesteko. Baina Zeus Danaez maitemindu zen eta urre euri batez haurdun utzi zuen. Hilabetetara denboraz haren aitona leihaz hilko zuen Pertseo jaio zen.

## Azterketa

Rembrandt Danae ohe batean biluzik irudikatu zuen. Irudi osoa urrezko argiaz argituta dago, horrela jainkoaren maitasuna adieraziz. Margolanean garbitasunaren sinboloak nabariak dira: ohearen zuritasunak eta, batez ere, Danaeren gainean ikusten den kupidoak hori adierazten dute. Gela, bestetik, luxuz apainduta dago. Errezeleriaren atzean gizon baten irudia susmatu egiten da; haren ezaugarri nagusia gerrikotik zintzilik ikusten diren giltzak dira, beraz Danaeren kartzelazain dela pentsa daiteke.

## Bandalismoa

1985an zoro batek margolanaren aurkako erasoa burutu zuen. Oihalaren gainean azido zabaldu zuen obra, neurri handi batez, izorratu. Garaiko Sobietar Errepublika Sozialisten Batasuna agintariek margolana berreskuratzeko agindua eman zuten baina emaitza oso kritikatua izan zen zeren eta bermargotu egin zen.

## Erreferentziak

* ↑ http://www.artehistoria.com/v2/obras/157.htm%7Ctítulo=artehistoria.com
* ↑ http://www.abc.es/cultura/arte/abci-torre-eiffel-danae-rembrandt-201601291306_noticia.html

## Ikus, gainera

* Europaren bahiketa (Rembrandt)

## Kanpo estekak

* (Gaztelaniaz): Margolanari egindako errestaurazioari kritika.
* Datuak: Q2294441
* Multimedia: Danae by Rembrandt / Q2294441
# Danaë (Klimt)

Danaë Gustav Klimt austriar margolariaren lana da, 1907an margotu zuena. Olio-pintura oihal gainean margotu zuen. Gaur egun, Vienako Würthle Galerian erakusten omen da, baina ez dago oso garbi galeria hori zein den; agian jabe pribatu baten identitatea ezkutatzeko erabili izan da. Klimt margolariaren lan ezagunetariko bat da.

## Mitoa

Danae Argosko errege den Akrisioren eta Euridizeren alaba da. Aitak dorre batean sartu zuen gatibu, orakulu batek iragarri baitzion Danaeren seme batek hilko zuela. Baina Zeus dorrera sartu zen, urrezko euriaren itxura hartuta, eta harekin batu zen. Halaxe sortu zuen Danaek Pertseo.

## Deskribapena

Danaeren gaia XX. mende hasieran oso ezaguna eta erabilia izan zen arte-munduan; aurretik ere artista handiak hurbildu ziren mito honen irudikapenera: Tiziano, Tintoretto, Rembrandt. Sinbolo bezala jainkoaren maitasuna eta haraindikotasuna adierazten zuen. Margolan honetan Zeus Danaeren gainean eta haren hanken tartean erortzen den urrezko euria da. Emakumea errege estalki batean babestuta dago. Neskaren aurpegian sinbolismoaren topikoak ikus ditzakegu: ile gorria, azala oso zuria, masail arrosak... Oso irudi erotikoa da, eta hori emakumearen aurpegian nabariagoa da. Emakumea umeki-jarreran dago jarrita.

## Erreferentziak

* ↑ https://historia-arte.com/obras/danae-de-klimt

## Kanpo estekak

* (Gaztelaniaz):Margolanaren inguruko komentarioa.
* Datuak: Q1445107
* Multimedia: Danae by Klimt / Q1445107
# Coma

Coma ([IPA: /ʦoma/] ahoskatuta) 1998. urtean Poloniako Łódź hirian sortutako rock musika taldea da. Euren lehendabiziko lan arrakastatsua Skaczemy / Pasażer singlea izan zen. 2003. urtearen amaieran BMG Poland diskoetxearekin kontratua sinatu eta Pierwsze wyjście z mroku diskoa grabatu zuen. Euren lehendabiziko disko luzea argitaratu aurretik, talde arrakastatsua bilakatu zen Kazik, T.Love, Sweet Noise eta Acid Drinkers taldeekin jotzen.
2006ko maiatzaren 29an Coma taldeak bere bigarren diskoa kaleratu zuen, Zaprzepaszczone siły wielkiej armii świętych znaków. Bien bitartean, Przystanek Woodstock musika jaialdiko ikusleen saria irabazi zuen.
2007ko ekainaren 13an Linkin Park eta Pearl Jam taldeekin jo zuen Chorzówen, eta abuztuaren 12an, Tool eta Dir En Grey taldeekin "Metal Hammer Festival" musika jaialdian.

## Taldekideak

* Rafał Matuszak - (baxua)
* Dominik Witczak - (gitarra)
* Marcin Kobza - (gitarra)
* Adam Marszałkowski - (bateriak)
* Piotr Rogucki - (abeslaria)

### Taldekide ohiak

* Wojciech Gręda - (gitarra) (1998 - 2001)
* Tomasz Stasiak - (bateriak) (1998 - 2008)

## Diskografia
### Diskoak

* Pierwsze wyjście z mroku (2004) POL #7
* Zaprzepaszczone siły wielkiej armii świętych znaków (2006) POL #1
* Hipertrofia (2008) POL #1
* Excess (2010)
* bez tytułu (2011)
* Don't set your dogs on me (2013)
* 2005 YU55 (2016)
* Metal Ballads vol. 1 (2017)
* Sen o 7 szklankach (2019)

### Zuzeneko diskoak

* Live (2010) POL #3
* Symfonicznie (2010)
* Przystanek Woodstock 2014 (2015)

### Singleak

* Skaczemy / Pasażer (2000)
* Leszek Żukowski (2004)
* Spadam (2004)
* Daleka droga do domu (2006)
* System (2006)
* Tonacja (2006)
* Zero osiem wojna (2008)
* Wola istnienia (2009)
* Transfuzja (2009)
* F.T.M.O. (2010)
* Na Pół (2011)
* Los cebula i krokodyle łzy (2011)
* Song 4 Boys (2013)
* Lipiec (2016)
* Lajki (2017)
* Proste decyzje (2018)
* Odwołane (2018)
* Fantazja (2019)
* Wędrówka (2019)

## Erreferentziak

* 1 2 3 «Coma - Music Charts» acharts.co (Noiz kontsultatua: 2020-06-30).
* ↑ (Polonieraz) «Kultura - informacje i wydarzenia kulturalne» Onet Kultura (Noiz kontsultatua: 2020-06-30).
* ↑ «Oficjalna lista sprzedaży :: OLIS - Official Retail Sales Chart» olis.onyx.pl (Noiz kontsultatua: 2020-06-30).

## Kanpo estekak

* (Polonieraz) (Ingelesez) Webgune ofiziala
* Datuak: Q1113184
* Multimedia: Coma (band) / Q1113184
# Coma Pedrosa

Pic de Coma Pedrosa (2942 m) Pirinioetako mendia da; Andorrako tontorrik altuena da. La Massana parrokian dago, frantses estatuko mugatik hurbil, beraz Okzitaniarekiko mugatik hurbil.

## Izenaz

Coma Pedrosa toponimoaren aldaera bat (Comapedrosa) ere ikus daiteke zenbait iturritan, katalanezkoak barne; generikoarekin ere aldaera bat topa daiteke: Pic Alt de, bai batekin bai bestearekin.
Aldiz, Andorrako gobernuak bere kartografia ofizialean "Pic de Coma Pedrosa" hobesten du.

## Ibilbidea

Errepidez Andorra la Vella-la Massana-Arinsal bidea egin eta gero ezkerretara jo eta izen bereko eski estaziora heldu beharrean, aurrera segi eta tunel baten azpitik pasatuko dugu. GR 11 hartuko dugu; la Massana eta Vall Ferrerako aterpearen (Pallars Sobirà) arteko zatian gaude.
Ibiliz hasita mendiaren izen bera duen erreka (riu de Coma Pedrosa) gorantz segituko dugu, mendebaldera. Escaleseko basoko zubira (1785 m) helduko gara (30 min). Coma Pedrosako lepoaren ezkerrean izen bereko aterpea (2220 m) dago; urte osoan zehar zainduta dago (ordubete eta 25 min). Irteerarik ez dagoela dirudienean (2635 m) ipar-ekialderantz jo behar dugu, errekaren beste aldera pasatuta (ordubete eta 55 m); oraindik GR 11ren bidetik gabiltza. Bassa de l'Estany Negre izeneko aintzira txikia pasatu eta gero GRa utzi eta eskuinetara joko dugu (2 ordu eta 20 min); marka hori batzuen laguntza dugu eta Estany Negre bigarren lakuaren gainetik (bere ekialdetik eta ekialderantz jota) pasatu ostean zatirik gogorrena geratzen zaigu, harrien artean. Mendilerrora heldu ondoren (2 ordu eta 35 min) ipar-ekialderantz segituko dugu tontorrera heldu arte (3 ordu eta 10 min).

## Jakingarriak

Mendebalderantz izan ezik (Baiau mendia hurbil baitu) oso ikuspegi zabalak eskaintzen ditu: Pica d'Estats, Montcalm, Cassamanya, Andorrako haran batzuk...
Negu gorrian eta elur kantitate handia dagoenean ez da gomendagarria joatea, bestela teknikoki urte osoan zehar igoera ez da bereziki zaila, desnibelagatik gogorra bada ere. Goi mendi giroko igoera polita da.

## Erreferentziak

* ↑ Dades dels Països Catalans, ikus Centfonts, pic de.
* ↑ Summitpost.org.
* ↑ Enciclopèdia Catalana.
* ↑ Servidor de Mapes d'Andorra.
* ↑ Muntanyes d'Andorra mapa, 1. orria.

## Ikus, gainera

* GR 11
* Andorra

## Kanpo estekak

* (Katalanez) (Ingelesez) (Gaztelaniaz) (Frantsesez) Parc Natural Comunal Valls del Comapedrosa.
* (Katalanez) Lurralde Antolaketarako Ministerioko Kartografia arloa. Mendirako Mapes muntanyes d'Andorra edota Mapa topogràfic 1:50.000 kontsulta daitezke.
* (Katalanez) Fitxa osoa Agrupació Excursionista Catalunya elkartearen webgunean.
* Datuak: Q62467
* Multimedia: Coma Pedrosa / Q62467
# Coma (1978ko filma)

Coma, 1978ko Michael Crichton estatubatuarrak zuzendutako zientzia-fikziozko thriller film bat da. Robin Cook idazlearen 1977ko izenburu berdineko eleberrian oinarritua dago. Geneviève Bujold, Michael Douglas, Elizabeth Ashley, Richard Widmark eta Rip Torn aktoreek antzeztu zuten, gainera antzezpen laburragoetan gerora ezagunak izango ziren Tom Selleck, Lois Chiles eta Ed Harris aktoreak ere agertzen dira.

## Argumentua

Oharra: Atal honek istorio osoa edo amaiera argitzen du.
AEB, Boston, Susan Wheeler (Geneviève Bujold) eta Mark Bellows (Michael Douglas) doktore gazteak Boston Memorial Ospitalean praktikak burutzen ari dira. Ebakuntza batean beren pazienteetako bat anestesiaren ondorioz ezusteko erreakzioa izan eta koman geldituko da. Egoera honek Susani ospitaleko arduradunen babespean funtzionatzen duen erakunde makabro bat dagoela jakitea ahalbideratuko dio.

## Aktoreak

* Geneviève Bujold: Susan Wheeler doktorea
* Michael Douglas: Mark Bellows doktorea
* Elizabeth Ashley: Emerson andrea, Jefferson institutuko kidea
* Rip Torn: George doktorea, anestesista
* Richard Widmark: George A. Harris doktorea, zirujau nagusia
* Lois Chiles: Nancy Greenly, Susanen lagunik onena
* Michael MacRae: Bill
* Hari Rhodes: Morelind doktorea
* Gary Barton: Informatika teknikaria
* Frank Downing: Kelly
* Richard Doyle: Jim
* Alan Haufrect: Jerry Marcus doktorea
* Lance LeGault: Vince
* Betty McGuire: Erizaina
* Tom Selleck: Sean Murphy, pazientea
* Ed Harris: Patologiako erresidentea

## Kanpo estekak

* IMDBko fitxa irakurgai (Ingelesez)
* Datuak: Q498383
# Comabbio

Comabbio Italiako udalerri bat da. Vareseko probintzian kokatuta dago, Lombardia eskualdean. 1.199 biztanle ditu, 4,69 kilometro koadroko azaleran banatuta.

## Mugakideak

Comabbiok honako udalerri hauekin egiten du muga:
Mercallo Cadrezzate con Osmate $^{(en)}$ Sesto Calende Ternate Varano Borghi Vergiate Travedona-Monate

## Kanpo estekak

* Datuak: Q40857
* Multimedia: Comabbio / Q40857